इज़राइल के राष्ट्रपति
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
जॉन एफ॰ केनेडी
सेना में द्वितीय विश्व युद्ध के दौरान मोटर तॉरपिडो जहाज़ों के कमांडर पद के बाद केनेडी ने 1947-1953 के बीच मैसेचुसेट के 11वें जिले के प्रतिनिधी की भूमिका संभाली। इसके बाद उन्होने अमरिकी सेनेट में 1953-1960 तक कार्य किया। बाद में केनेडी ने उस वक्त के उप-राष्ट्रपति रिचर्ड निक्सन को 1960 के राष्ट्रपति चुनाव में हरा दिया और थियोडोर रूज़वेल्ट के बाद 43 की उम्र में दुसरे सबसे कम उम्र के राष्ट्रपति बन गए। वे 20वी सदी के सबसे पहले राष्ट्रपति भी थे। केनेडी एकमात्र ऐसे कैथोलिक राष्ट्रपति है जिन्हे पुलित्ज़र पुरस्कार से नवाज़ा गया है। उनके शासन के दौरान हुई घटनाओं में पिग्स की खाड़ी का अधिग्रहण, क्यूबा प्रक्षेपास्त्र की मुश्किलें, बर्लिन की दीवार का निर्माण, अन्तरिक्ष होड़, अफ़्रीकी अमरीकी मानव अधिकारों की हलचल व वियतनाम युद्ध की शुरुआत प्रमुख है।